Gw mau tau Latar belakang dari Serangan Moro di Malaysia. Jelasin dalam bahasa melayu

Ia telah menjadi sebahagian daripada budaya Kesultanan Sulu melibatkan diri dalam kegiatan lanun. Ketika ekspedisi oleh British HMS Dido pada tahun 1846, Kapten Henry Keppel juga menyatakan;

Kepulauan Sulu dikenali dengan "pasar hamba" dimana mereka kerap menyerang pulau Borneo untuk mencari hamba. Pada tahun 1910, Hindia Timur Belanda di Kepulauan Celebes telah diserang oleh tujuh lanun Moro yang telah menyeberang dari selatan Filipina, dua pedagang Belanda telah terbunuh dalam kejadian itu.

Laporan daripada kerajaan British di Borneo Utara melaporkan bahawa Moro Joloano telah melakukan keganasan terhadap penduduk Borneo Utara, merompak pekan-pekan kecil dan membunuh orang tempatan. Walaupun pihak British telah melakukan pelbagai cara untuk memerangi lanun, sebuah pejabat syarikat British kemudiannya telah diserbu oleh 12 lanun Moro di Kalabakan pada bulan Julai 1958. Satu serbuan serius juga telah dilakukan di bandar berhampiran Semporna pada 29 Mac 1954. Pada tahun terakhir pemerintahan British di Borneo Utara, kedua-dua pelaut dan penempatan pantai mengalami banyak serangan lanun yang dipercayai  berpangkalan di Tawi-Tawi. Antara tahun 1959 dan 1962, terdapat 232 serangan lanun telah direkodkan oleh pihak berkuasa British di Borneo Utara, namun ini dianggap tidak tepat kerana terdapat serangan yang tidak dilaporkan oleh pihak British.

Gabenor British North Borneo pada masa itu, Roland Turnbull pernah memohon kepada pangkalan British di United Kingdom untuk menyediakannya dengan keselamatan daripada Tentera Laut Diraja British dan Tentera Udara Diraja British, namun mereka tidak memberikan bantuan.